
1. ВЪВЕДЕНИЕ И ОБХВАТ 
Настоящата политика за управление на уязвимости и корекции определя принципите и процедурите, които образователната институция прилага за идентифициране, оценка, управление и отстраняване на уязвимости в информационните системи и прилагане на корекции, когато е необходимо.

Целта на политиката е да гарантира, че образователната институция разполага със съответните мерки за сигурност, за да предотврати експлоатацията на уязвимости и да реагира ефективно в случай на открити уязвимости.

2. ОТГОВОРНОСТИ
2.1. Директорът на образователната институция е отговорен за утвърждаването и поддържането на политиката за управление на уязвимости и корекции.

2.2. Определеният служител по информационна сигурност е отговорен за мониторинга и оценката на съответствието на политиката за управление на уязвимости и корекции, както и за предоставянето на необходимото обучение на служителите относно тази политика. 

2.3. Администратора на ИКС е отговорен за техническото изпълнение на процеса по управление на уязвимости и корекции.

2.4. Всички служители и заинтересовани страни спазват настоящата политика за управление на уязвимости и корекции

2.4. Неспазването на политиката може да доведе до дисциплинарни мерки и/или правни последици в зависимост от сериозността на нарушението.

3. ИДЕНТИФИЦИРАНЕ НА УЯЗВИМОСТИ

3.1. Образователната институция извършва систематично и редовно идентифициране на уязвимости в информационните системи, включително хардуерните и софтуерните компоненти, операционните системи, приложенията и мрежовата инфраструктура.

3.2. Идентифицирането на уязвимости включва използване на автоматизирани инструменти за сканиране и тестване на сигурността, както и ръчни проверки и анализ.

4. ОЦЕНКА НА УЯЗВИМОСТИ

4.1. Образователната институция оценява и класифицира откритите уязвимости според техния потенциален риск и въздействие върху информационната сигурност на образователната институция.

4.2. Оценката на уязвимости включва анализ на възможните атаки, рисковите сценарии и въздействието върху поверителността, цялостността и наличността на информацията.

5. УПРАВЛЕНИЕ НА УЯЗВИМОСТИ

Образователната институция разработва и поддържа практики за управление на уязвимости, които включват следните дейности:

· Приоритизиране на уязвимостите въз основа на рисковия им потенциал и въздействие.

· Дефиниране и изпълнение на коригиращи мерки, включително пачове, ъпдейти и поправки свързани със сигурността.

· Изграждане и поддържане на процес за непрекъснато наблюдение и отстраняване на уязвимостите.

· Следене и оценка на ефективността на предприетите мерки за управление на уязвимости.

6. РЕАГИРАНЕ НА УЯЗВИМОСТИ

6.1. Образователната институция разполага с механизми за бързо реагиране и отстраняване на открити уязвимости.

6.2. Реакцията на уязвимости включва следните дейности:

· Документиране и незабавно уведомяване на Директора на образователната институция за откритите уязвимости.

· Планиране и прилагане на корекции в сътрудничество с отговорните служители/екипи или доставчици на софтуерни и хардуерни решения.

· Извършване на редовен мониторинг и проверка за установяване на ефективността на коригиращите мерки.

7. ОБУЧЕНИЕ И ОСВЕДОМЯВАНЕ

7.1. Образователната институция осигурява обучение и осведомяване на служителите относно уязвимостите, техния риск и процедурите за реагиране и отстраняване на уязвимости.

7.2. Обучението редовно се актуализира и обхваща актуални заплахи и методи за уязвимост и експлоатация на сигурността.

8. ПРЕГЛЕД И ПОДОБРЕНИЕ

Политиката за управление на уязвимости и корекции се преглежда и актуализира периодично, поне веднъж годишно. Резултатите от прегледите и оценките се документират и използват за подобряване на процесите на управление на уязвимости и корекции.

